KOMISSION ASETUS (ETY) N:o 3491/92,
annettu 2 päivänä joulukuuta 1992,
kiinteän juurikkaiden tuotantotuen ja erityistuen niiden jalostamiseksi valkoiseksi sokeriksi myöntämisestä Azoreille
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92() ja erityisesti sen 25 artiklan 3 kohdan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(), sellaisena kuin se on viimeksi muutettuna asetuksella (ETY) N:o 2205/90(), ja erityisesti sen 12 artiklan,
sekä katsoo, että
asetuksen (ETY) N:o 1600/92 25 artiklassa säädetään tietyin edellytyksin kiinteän hehtaarituen myöntämisestä sokerijuurikastuotannon kehittämiseksi Azoreilla sekä erityistuen myöntämisestä Azoreilla viljeltyjen juurikkaiden jalostamiseksi valkoiseksi sokeriksi,
olisi täsmennettävä näiden tukien soveltamisen edellytykset niiden tehokkuuden varmistamiseksi ja erityisesti niiden myöntämisen vähimmäisedellytykset sekä tätä tarkoitusta varten suoritettavat hallinnolliset muodollisuudet,
olisi säädettävä väärin perustein maksetuista tuista,
asetus (ETY) N:o 1600/92 on tullut voimaan 1 päivänä heinäkuuta 1992; Portugalin jo sovellettua tässä asetuksessa säädettyjä perusteita ja edellytyksiä markkinointivuoteen 1992/1993, olisi tätä asetusta sovellettava mainitusta markkinointivuodesta alkaen, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Portugalin on maksettava tässä asetuksessa säädetyin edellytyksin Azoreilla viljeltyjen juurikkaiden tuottajille ja näitä juurikkaita Azoreilla valkoiseksi sokeriksi jalostaville jalostajille asetuksen (ETY) N:o 1600/92 25 artiklassa tarkoitettua kiinteää hehtaaritukea ja erityistä jalostustukea.
2 artikla
1. Kiinteän hehtaarituen myöntämistä varten juurikkaantuottajien on ilmoitettava kylvetyt alat ennen sadonkorjuuta Portugalin nimeämille toimivaltaisille viranomaisille. Heidän on samanaikaisesti esitettävä kirjallinen tukihakemus.
2. Tukea saavien alojen on oltava tuottajaa kohti vähintään:
a) 0,1 hehtaaria markkinointivuoden 1992/1993 osalta;
b) 0,2 hehtaaria markkinointivuoden 1993/1994 osalta;
c) 0,3 hehtaaria seuraavien markkinointivuosien osalta.
3. Tukihakemus hyväksytään ainoastaan, jos juurikkaantuotanto on vähintään 25 tonnia hehtaarilta.
4. Edellä 1 kohdassa tarkoitettu tuki voidaan maksaa vasta kyseisten juurikkaiden korjuun ja jalostajalle toimittamisen jälkeen. Viimeksi mainitun on ilmoitettava toimitetut juurikasmäärät toimivaltaisille viranomaisille jokaisen juurikkaantuottajan osalta.
3 artikla
1. Jalostusyrityksen on esitettävä toimivaltaisille viranomaisille kirjallinen hakemus erityisen jalostustuen myöntämisestä.
Hakemuksessa on ilmoitettava Azoreilla viljellyistä juurikkaista saatu valkoisen sokerin tuotanto, ja siihen on liitettävä:
a) juurikkaidenostotodistus jokaisen kyseiset jalostetut juurikkaat toimittaneen tuottajan osalta,
a) ja
b) markkinointivuodesta 1993/1994 kirjallinen sitoumus olla puhdistamatta raakasokeria sinä aikana, jona juurikkaat jalostetaan valkoiseksi sokeriksi.
2. Edellä 1 kohdassa tarkoitettu tuki voidaan maksaa vasta Azoreilla viljellyistä juurikkaista valmistetun valkoisen sokerin tuotannon lopullisen toteamisen jälkeen.
4 artikla
1. Portugalin on toteutettava kaikki tarvittavat toimenpiteet tukien myöntämiseksi ainoastaan sen enimmäismäärän rajoissa, joka vastaa 10 000 tonnin valkoisen sokerin tuotantoa markkinointivuotta kohti Azoreilla.
2. Portugalin on toteutettava kaikki tarvittavat täydentävät toimenpiteet tämän asetuksen soveltamiseksi, ja erityisesti tukihakemusten muotoa, lisäasiakirjojen valvontaa sekä viljeltyjen alojen, juurikasmäärien ja tuotetun valkoisen sokerin määrien valvontaa koskevat toimenpiteet.
5 artikla
Portugalin on ilmoitettava komissiolle:
a) kolmen kuukauden kuluessa tämän asetuksen voimaantulosta 4 artiklan 2 kohdan nojalla vahvistetut täydentävät toimenpiteet;
b) jokaisen markkinointivuoden päättymistä seuraavan 45 työpäivän kuluessa:
P alat, joille kiinteää hehtaaritukea on haettu, haettu kokonaismäärä ja maksettu kokonaismäärä,
P tuotetut valkoisen sokerin määrät ja maksetun erityisen jalostustuen kokonaismäärä.
6 artikla
Muuntaminen Portugalin escudoiksi tapahtuu:
a) edellä 2 artiklassa tarkoitetun tuen osalta soveltamalla viimeisen jalostajalle toimitetun juurikastoimituksen päivänä voimassa olevaa maatalouden muuntokurssia;
b) edellä 3 artiklassa tarkoitetun tuen osalta soveltamalla maatalouden muuntokurssia, joka on voimassa päivänä, jona Portugali vahvistaa kyseisen jalostusyrityksen lopullisen tuotannon.
7 artikla
1. Jos tukea on maksettu väärin perustein, toimivaltaisten viranomaisten on perittävä takaisin maksetut määrät, joihin on lisätty tuen maksupäivästä sen tosiasialliseen perintään asti laskettu korko. Sovellettava korko on vastaavanlaisissa perintätoimissa Portugalin lain mukaan voimassa oleva korko.
2. Peritty tuki ja korot on suoritettava maksaville toimielimille tai viranomaisille, jotka vähentävät ne Euroopan maatalouden ohjaus- ja tukirahaston (EMOTR) rahoittamista kuluista suhteessa yhteisön rahoitukseen.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1992/1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1992.